Stadfæstelse af byrettens kendelse om formulering af spørgsmål til brug for syn og skøn i en sag om, hvorvidt et sikringsanlæg opfylder krav, samt beslutning om at tage begæring om syn og skøn til følge
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

ØSTRE LANDSRETS RETSBOG
____________

Den 13. februar 2015 satte Østre Landsret retten i retsbygningen, Bredgade 42,

Køben-havn.

Som dommere fungerede landsdommerne Lene Jensen, Arne Brandt og Rune Wold

(kst.), førstnævnte som rettens formand.

Der foretoges   

22. afd. kære nr. B-3423-14:

G4S Security Services A/S

(advokat Mikael Oliver Delin)

mod

HDI-Gerling Forsikring

(advokat Jan Allan Svendsen)

Ingen var mødt eller indkaldt.

Der fremlagdes kæreskrift af 12. december 2014, hvorved G4S Security Services A/S

har kæret Retten i Odenses afgørelse af 1. december 2014 (BS 23-566/2014) om

tilladelse til isoleret bevisoptagelse i form af syn og skøn.

Der fremlagdes dommerens fremsendelsesbrev af 16. december 2014 og udskrift af

den påkærede afgørelse.

Der fremlagdes processkrift af 23. december 2014 fra indkærede, HDI-Gerling
Forsikring.



/

- 2 -

Endvidere fremlagdes Procesbevillingsnævnets brev af 23. december 2014, hvoraf

frem-går, at G4S Security Services A/S har søgt om kæretilladelse.

Landsretten har ved e-mail af 12. januar 2015 fra byretten modtaget HDI-Gerling

Forsik-rings udkast til syns- og skønstema dateret 2. april 2014. Heraf fremgår

følgende spørgs-mål:

»SPØRGSMÅL 1:
Skønsmanden bedes oplyse, om det før indbruddet installerede sikringsanlæg
opfyldte de sikringskrav (sikringsniveau 50-S), der fremgår af AIA-erklærin-
gen (bilag 2).

SPØRGSMÅL 2:
Såfremt spørgsmål 1 besvares benægtende, bedes skønsmanden oplyse på
hvilke punkter sikringsanlægget ikke opfyldte sikringskravene samt hvilke sik-
ringskomponenter, der burde have været installeret for at opfylde kravene samt
omkostningerne herved.«

Byretten har ved sagens fremsendelse henholdt sig til den trufne afgørelse.

Kæremålet er ikke omfattes af retsplejelovens § 389 a, jf. UfR 2015.340 Ø.

De modtagne bilag var til stede.

Efter votering afsagdes

k e n d e l s e :

Det følger af forarbejderne til retsplejelovens § 343, at retten kan tillade isoleret

bevisopta-gelse, når det findes hensigtsmæssigt. Bestemmelsen har bl.a. til formål at

sikre et forsvar-ligt grundlag for at bedømme, om retssag skal anlægges. Dette er ikke

ændret ved lov nr. lov nr. 737 af 25. juni 2014, og det må tillægges vægt ved

vurderingen af, om den anførte ramme og de foreliggende spørgsmål kan tillades, jf.

retsplejelovens §§ 196-197.

Herefter, og i øvrigt af de grunde, som byretten har anført, stadfæster landsretten den

på-kærede afgørelse.

T h i b e s t e m m e s :



/

- 3 -

Byrettens afgørelse stadfæstes.

G4S Security Services A/S skal i kæremålsomkostninger inden 14 dage betale 2.500

kr. til HDI-Gerling Forsikring.

Retten hævet.



/